Yevda Abramov

Yevda Sasunoviç Abramov () — yəhudi əsilli Azərbaycan siyasətçisi, Azərbaycan Milli Məclisinin deputatı (2005–2019), "Şöhrət" ordeni laureatı (2018).

 Həyatı 
Yevda Abramov 12 iyun 1948-ci ildə Quba rayonunun Qırmızı Qəsəbəsində anadan olmuşdur. Milliyətcə yəhudidir.

"Azərbaycan DNT" layihəsinin məlumat bazasında mövcud olan genetik nəticələrə əsasən, Yevda Abramovun Y-DNT nümunəsinin J1 haploqrupunun Z18271 subkladına, daha dəqiq – ZS2458 alt qoluna aid olduğu müəyyən edilmişdir. Filogenetik analizlər göstərir ki, Yevda Abramovun ata xətti təxminən 1000–1400 il əvvəl iraqmənşəli, Kohen nəslinə aid olan iki fərqli yəhudi paternal xətti ilə birləşir. Müəyyən edilmiş J1-Z18271 üst subkladı beynəlxalq elmi ədəbiyyatda "Kohen Modal Haplotipi" kimi tanınan və ənənəvi olaraq Harunun soyundan gəldiyi qəbul edilən kohenlər arasında geniş şəkildə aşkarlanır. Bu genetik göstəricilər Yevda Abramovun ata xəttinin Kohen ənənəsi ilə və Harunun nəsli ilə əlaqələndirildiyini göstərir. Test edilmiş nümunə birbaşa Yevda Abramova məxsus olmuş və fərdi xarakter daşımışdır.

Azərbaycan Dövlət Pedaqoji Universitetinin Tarix fakültəsini bitirib və pedaqoji fəaliyyətlə məşğul olmağa başlayıb.

7 dekabr 2019-cu ildə vəfat etmişdir.

Azərbaycan, türk, rus və fars dillərini bilirdi.

 Ailəsi 
Ailəli idi, 4 övladı var.

 Siyasi fəaliyyəti 
Yeni Azərbaycan Partiyasının üzvü olmuşdur. Azərbaycan Milli Məclisinin III, IV və V çağırış deputatı seçilmişdir.

 Mükafatları 
 11 iyun 2018-ci ildə Azərbaycan Respublikasının ictimai-siyasi həyatında fəal iştirakına görə Yevda Sasunoviç Abramov "Şöhrət" ordeni ilə təltif edilib.

 İstinadlar 

Kateqoriya:Yeni Azərbaycan Partiyası Siyasi Şurasının üzvləri
Kateqoriya:Azərbaycan Milli Məclisinin III çağırış deputatları
Kateqoriya:Azərbaycan Milli Məclisinin IV çağırış deputatları
Kateqoriya:Azərbaycan Milli Məclisinin V çağırış deputatları
Kateqoriya:Azərbaycan yəhudiləri
Kateqoriya:Dağ yəhudiləri